
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1519 

24 Δεκεμβρίου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Επέκταση ορίων οικισμού Αυγείου με πληθυσμό κάτω 

των 2.000 κατοίκων του Ν. Ηλείας . 1 

Επέκταση ορίων οικισμού Μπρινια Μανωλάδας του Ν. 
Ηλείας με πληθυσμό κάτω των 2.000 κατοίκων του 

Ν. Ηλείας .. 2 

Αναγνώριση και διατήρηση δρόμου προϋφισταμένου 
του έτους 1923 εντός των τοιχών της πόλεως Ηρα¬ 
κλείου (οδός Τριφύτσου) . 3 

Έγκριση τοπικού ρυμοτομικού σχεδίου στην εκτός οι¬ 


κισμού περιοχή της Κοινότητας Πλαγιαρίου Νομού 
Θεσσαλονίκης για τον καθορισμό του χώρου ανέ¬ 
γερσης «παιδικού χωριού Σ.Ο.Σ.» . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4545/92 (1) 

Επέκταση ορίων οικισμού Αυγείου με πληθυσμό κάτω των 
2.000 κατοίκων του Ν. Ηλείας. 

Ο ΝΟΜΑΡΧΗΣ ΗΛΕΙΑΣ . 

Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ181 /Δ'/ 
85) «τρόπος καθορισμού ορίων οικισμών της χώρας, κατη¬ 
γορίες αυτών και καθορισμός όρων και περιορισμών δόμη¬ 
σης». 

2. Τα πληθυσμιακά στοιχεία της τελευταίας υπογραφής 
του κράτους της Ε.Σ.Υ.Ε. 

3. Το Π.Δ. 910/77 περί οργανισμού Υ.Δ.Ε. 


4. Τις διατάξεις του Ν. 1032/80 περί συστάσεως 
Υ.Χ.Ο.Π. 

5. Το Ν. 3200/55 «Περί συμπληρώσεως των διατάξεων 
περί διοικητικής αποκεντρώσεως». 

6. Την αριθ. πρωτ. 3903/12.9.91 απόφαση Νομάρχη 
Ηλείας «σχετικά με συγκρότηση Συμβουλίου Χ.Ο.Π. Ν. 
Ηλείας». 

7. Την αριθ. 20/92 απόφαση του Κοινοτικού Συμβου¬ 
λίου Αυγείου. 

8. Το αριθ. 4253/27.9.93 έγγραφο του Δασαρχείου 
Αμαλιάδας. 

9. Την αριθ. οικ. 229/30.1.90 απόφαση του Νομάρχη 
περί καθορισμού όρων οικισμού Αυγέων. 

10. Την σύμφωνη γνώμη του Συμβουλίου Χ.Ο.Π. που 
διατυπώθηκε στο αριθ. 5/93 πρακτικό, αποφασίζουμε: 

Εγκρίνουμε την επέκταση των ορίων οικισμού Αυγείου, 
όπως αυτά απεικονίζονται στο σχεδιάγραμμα κλιμ. 
1:5.000, που αποτελούν αναπόσπαστο τμήμα της παρού¬ 
σας απόφασης και περικλείονται από τα σημεία α, β, υ, δ, 
ε, ζ, η, θ, ι, α και που αναρτήθηκε στο κτίριο της Πολεοδο¬ 
μίας 15 μέρες. 

Ως προς τα υπόλοιπα (όρους δόμησης, αρτιότητα κ.λπ.) 
ισχύει η προηγούμενη απόφαση οριοθέτησης (αριθ. 229/ 
30.1.90). 

Από τις διατάξεις της παραπάνω απόφασης δεν προκα- 
λείται δαπάνη σε βάρος του προϋπολογισμού της Κοινό¬ 
τητας Αυγείου. 

Κατά της παραπάνω απόφασης επιτρέπεται η προ¬ 
σφυγή στον Υπουργό ΠΕ.ΧΩ.Δ.Ε. «μόνο για παράβαση 
Νόμου» (Εγκ. Υ.ΠΕ.ΧΩ.Δ.Ε. 42/93). 

Η απόφαση αυτή, που ισχύει από τη δημοσίευσή της, να 
δημοσιευθεί στην Εφημερίδα της Κυβερνήσεως. 

Πύργος, 6 Δεκεμβρίου 1993 

Ο Νομάρχης 
Γ. ΜΠΡΕΓΙΑΝΝΗΣ 

Αριθ. 6611 (2) 

Επέκταση ορίων οικισμού Μπρινια Μανωλάδας του Ν. 

Ηλείας με πληθυσμό κάτω των 2.000 κατοίκων του Ν. 

Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ181 /Δ'/ 
85) «τρόπος καθορισμού ορίων οικισμών της χώρας, κατη¬ 
γορίες αυτών και καθορισμός όρων και περιορισμών δόμη¬ 
σης». 

2. Τις προτάσεις των μελετητών στους οποίους ανατέ¬ 
θηκε σχετική μελέτη στα πλαίσια του προγράμματος των 
ανοικτών πόλεων που αφορούν στον προσδιορισμό των 
ορίων επέκτασης του υπόψη οικισμού. 

3. Τα πληθυσμιακά στοιχεία της τελευταίας υπογραφής 
του κράτους της Ε.Σ.Υ.Ε. 

4. Το Π.Δ. 910/77 περί οργανισμού Υ.Δ.Ε. 

5. Τις διατάξεις του Ν. 1032/80 περί συστάσεως 
Υ.Χ.Ο.Π. 

6. Το Ν. 3200/55 «Περί συμπληρώσεως των διατάξεων 
περί διοικητικής αποκεντρώσεως. 

7. Την Αριθ. πρωτ. 3903/12.9.91 Απόφαση Νομάρχη 
Ηλείας «σχετικά με συγκρότηση Συμβουλίου Χ.Ο.Π, Ν. 
Ηλείας». 

8. Την αριθ. 38/93 απόφαση του Κοινοτικού Συμβου¬ 
λίου Μανωλάδας. 


9. Την αριθ. οικ. 2701/21.7.88 απόφαση του Νομάρχη 
Ηλείας ΦΕΚ 570/Δ74.8.88 «περί καθορισμού ορίων οικι¬ 
σμού Μπρινια». 

•ΊΟ. Την σύμφωνη γνώμη του Συμβουλίου Χ.Ο.Π. που 
διατυπώθηκε στο αριθ. 5/93 πρακτικό, αποφασίζουμε: 

Εγκρίνουμε την επέκταση των ορίων οικισμού Μπρινια 
Μανωλάδας, όπως αυτά απεικονίζονται στο σχεδιάγραμμα 
κλίμ. 1:5.000, που αποτελούν αναπόσπαστο τμήμα της 
παρούσας απόφασης και περικλείονται απά τους αριθ¬ 
μούς 3, 3α, 4α, 5α, 6α, 6 και που αναρτήθηκε στο κτίριο 
της Πολεοδομίας 15 μέρες. 

Για δε τα υπόλοιπα (όρους δόμησης, αρτιότητα κ,λπ.) 
ισχύει η προηγούμενη απόφαση οριοθέτησης (ΦΕΚ 570/ 
Δ788). 

Από τις διατάξεις της παραπάνω απόφασης δεν προκα- 
λείται δαπάνη σε βάρος του προϋπολογισμού της Κοινό¬ 
τητας Μανωλάδας. 

Κατά της παραπάνω απόφασης επιτρέπεται η προ¬ 
σφυγή στον Υπουργό ΠΕ.ΧΩ.Δ.Ε. «Μόνο για παράβαση 
Νόμου» (Εγκ. Υ.ΠΕ.ΧΩ.Δ.Ε. 42/93). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 6 Δεκεμβρίου 1993 

Ο Νομάρχης 
Γ. ΜΠΡΕΓΙΑΝΝΗΣ 

Αριθ. 8677/5919 (3) 

Αναγνώριση και διατήρηση δρόμου προϋφισταμένου του 

έτους 1923 εντός των τοιχών της πόλεως Ηρακλείου 

(οδός Τριφύτσου). 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως». 

2. Τις διατάξεις του από 20.6.55 Β. Δ/τος «Περί εξαιρέ - 
σεως κατά την παρ. 1 του Ν. 3200/55 αρμοδιότητα Υπ. 
Δ.Ε., καθώς και τις διατάξεις του Ν. 532/70 «Περί Διοικη¬ 
τικής Αποκεντρώσεως». 

3. Τις διατάξεις του άρθρου 20 του Ν.Δ/τος του 1923 
καθώς και του άρθρου 3 του Ν. Δ/τος 690/48. 

4. Την με αριθ. Ε 34/1977 εγκ. του ΥΔΕ που αναφέρε- 
ται οε οδούς προϋφισταμένους του έτους 1923. 

5. Το με αριθ. Ε 5856/27.3.75 έγγραφο του ΥΔΕ που 
αναφέρεται σε οδηγίες για τους δρόμους τους προϋφι- 
σταμένους του 1923. 

6. Το με αριθ. πρωτ. 4898/18.10.93 έγγραφο από το 
Πολεοδομικό Γεαφείο Ηρακλείου για αναγνώριση δρόμου 
στο Ο.Τ. 250 εντός των τοιχών της πόλεως Ηρακλείου ως 
προύφισταμένης του έτους 1923. 

7. Το ρυμοτομικό σχέδιο της πόλης Ηρακλείου όπως 
έχει εγκριθεί με το Β.Δ. ΦΕΚ 404/Δ713.9.1936, όπου 
στο τοπογραφικό του διάγραμμα φαίνεται ο προς αναγνώ¬ 
ριση δρόμος. 


8. Το με αριθ. 5224/1933 συμβόλαιο του Συμβολαιο¬ 
γράφου Αριστείδη Τσακίρη που φαίνεται ότι ο δρόμος 
προϋφίσταται. 

9. Το με αριθ. 31/1993 πρακτικό του ΣΧΟΠ Ν. Ηρα¬ 
κλείου που γνωμοδοτεί θετικά για την διατήρηση του προ- 
αναφερομένου δρόμου. 

Επειδή από τα παραπάνω στοιχεία προκύπτει ότι ο δρό¬ 
μος που φαίνεται στο συννημένο τοπογραφικό διάγραμμα 
στο οικοδομικό τετράγωνο προϋφίσταται του έτους 1923 
και υπάρχουν ιδιοκτησίες που έχουν πρόσωπο στο δρόμο 
αυτό και δεν μπορούν να τακτοποιθηθούν επειδή υπάρ¬ 
χουν κτίσματα μονίμου μορφής, αποφασίζουμε: 

Την αναγνώριση σαν προϋφιστάμενου του έτους 1923 
το δρόμο με στοιχεία 1, 2, 3,4, 5, Κ, Λ, Μ, Α, 6, 7,8 στο 
Ο.Τ. με αριθ. 250 όπως φαίνεται αποτυπωμένος στο Το- 
πογραφικό διάγραμμα του Αρχιτέκτονα - Μηχανικού Κώ¬ 
στα Κουβίδη και την διατήρησή του για τους λόγους που 
αναφέρονται παραπάνω. 

Από τις διατάξεις της παρούσας δεν προκύπτει δαπάνη 
σε βάρος του Κρατικού προϋπολογισμού, ούτε σε βάρος 
του προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 1 Δεκεμβρίου 1993 
Ο Νομάρχης 

ΓΙΑΝΝΗΣ ΠΑΠΑΤΣΑΚΩΝΑΣ 

Αριθ. ΔΠ/ΠΜ/59598/2041 (4) 

Έγκριση τοπικού ρυμοτομικού σχεδίου στην εκτός οικι¬ 
σμού περιοχή της Κοινότητας Πλαγιαρίου Νομού Θεσ¬ 
σαλονίκης για τον καθορισμό του χώρου ανέγερσης 

«Παιδικού χωριού Σ.Ο.Σ.». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το άρθρο 26 του Ν. 1337/83 «επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (ΦΕΚ 33/Α'), όπως αντικαταστήθηκε με το άρθρο 8 
(παρ. 13) του Ν. 1512/85 «τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων 
κ.λπ.» (ΦΕΚ 4/Α'). 

2. Το άρθρο 3 του Ν.Δ. της 17.7.23 «περί σχεδίων πό¬ 
λεων, κωμών και συνοικισμών του Κράτους και οικοδομών 
αυτών (ΦΕΚ 228/Α'). 

3. Τα αποτελέσματα της ισχύουσας Απογραφής 1981, 
από τα οποία προκύπτει ότι η Κοινότητα Πλαγιαρίου έχει 
1031 κατοίκους. 

4. Το έγγραφο με αριθμό 58023/2337/30.4.93 στη Δ/ 
νση Νομοθετικού έργου για την υπαγωγή των εγκαταστά¬ 
σεων του «Παιδικού χωριού Σ.Ο.Σ.» στις διατάξεις του άρ¬ 
θρου 26 του Ν. 1337/83. 

5. Την απόφαση με αριθ. 11/23/29.7.93 της Εκτελε¬ 
στικής Επιτροπής του Οργανισμού Θεσσαλονίκης με την 
οποία εγκρίθηκε η χωροθέτηση του παιδικού χωριού 
Σ.Ο.Σ. και σχετικοί όροι δόμησης. 

6. Τις σχετικές με το θέμα αποφάσεις του Κοινοτικού 
Συμβουλίου Πλαγιάριου με αριθμούς 62/92 και 41 /93. 

7. Την σχετική με το θέμα γνωμοδότηση του Συμβου¬ 
λίου Χωροταξίας Οικισμού και Περιβάλλοντος όπως διατυ¬ 
πώθηκε στην πράξη του με αριθ. 1174/93 μετά την από 
24.11.93 εισήγηση του Τμήματος Πολεοδομικών Μελε¬ 
τών της Δ/νσης Πολεοδομίας, αποφασίζουμε: 

Άρθρο 1 
Ρυθμίσεις. 

1. Εγκρίνεται τοπικό ρυμοτομικό σχέδιο για την χωροθέ¬ 
τηση «Παιδικού χωριού Σ.Ο.Σ.» στο αγροτεμάχιο με αριθ. 


1081 και σε τμήμα του τεμαχίου 1074 περιοχή Πλαγιαρίου 
της Κοινότητας Πλαγιαρίου του Νομού Θεσσαλονίκης, 
όπως σημειώνεται με στοιχεία Α, Β, Γ, Δ, Ε, Ζ, Η, θ, I, Κ, Λ, 
α, β, γ, δ, Α στο διάγραμμα κλίμακας 1:1000 που θεωρή¬ 
θηκε από την Προϊσταμένη της Δ/νσης Πολεοδομίας και 
συνοδεύει την παρούσα. 

2. Καθορίζονται οι όροι και περιορισμοί δόμησης στην 
περιοχή του εγκρινόμενου με την παρούσα τοπικού ρυμο¬ 
τομικού σχεδίου ως εξής: 

-Συντελεστής δόμησης: 0,2. 

-Μέγιστο ποσοστό κάλυψης: 12%. 

-Μέγιστο ύψος κτιρίων: 7,5 μ. προσαυξανόμενο κατά 
1,2 μ. για κατασκευή στέγης. 

-Δυνατότητα κατασκευής ημιυπαιθρίων χώρων μέχρι 
30% της καλυπτόμενης επιφάνειας. 

-Ελεύθερη διάταξη κτιριακών όγκων. 

-Υποχρεωτική κατασκευή κεραμοσκεπούς στέγης με 
κλίση ως 25%. 

-Τήρηση ελάχισατης απόστασης 15,00 μ. από τα όρια 
του οικοπέδου με εξαίρεση για κτίριο φυλακίου εισόδου 
που μπορεί να εφάπτεται στο όριο. 

Άρθρο 2 
Κάλυψη δαπάνης. 

Από τις κανονιστικού χαρακτήρα διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού ή του προϋπολογισμού της Κοινότη¬ 
τας Πλαγιαρίου. 

Άρθρο 3 

Δημοσίευση - Ισχύς. 

1. Η παρούσα μαζί με το διάγραμμα που τη συνοδεύει, 
να δημοσιευθεί στην Εφημερίδα της Κυβερνήσεως. 

2. Η ισχύς της να αρχίσει από την δημοσίευσή της στην 
Εφημερίδα της Κυβερνήσεως. 

Θεσσαλονίκη, 14 Δεκεμβρίου 1993 

Ο Νομάρχης 
Α. ΠΑΠΑΔΟΠΟΥΛΟΣ 

